Cântăreața Alina Popa, alintată Privighetoarea Gorjului, a murit la doar 23 de ani.
Alina locuia în Craiova. Chiar în urmă cu câteva zile și-a sărbătorit ziua de naștere, iar acum familia e distrusă din cauza acestei pierderi.
“Cuvintele sunt prea puține să poată exprima un așa sentiment de tristețe! Erai in floarea vârstei, dar, totuși ai ales sa mergi și să cânți îngerilor, de acum. Noua ne-ai lăsat ca amintire melodiile tale frumoase,bucuria cu care trăiai fiecare clipa și multe momente de neuitat!
Dumnezeu să te odihnească în liniște și pace, Alina dragă”, se arată într-un mesaj publicat pe rețelele sociale, conform asingorj.ro.
Cântăreața avea o carieră promițătoare în muzica populară și avea multe planuri pentru viitor, dar destinul i-a curmat visurile mult prea devreme.
Vestea tragică a cutremurat comunitatea artistică și a adus lacrimi și mesaje de condoleanțe pe rețelele sociale, acolo unde fanii și prietenii și-au exprimat durerea lor profundă.